# Corts de Barcelona (1599)

Les Corts de Barcelona de 1599 van ser presidides pel rei Felip II d'Aragó. Era President de la Generalitat en Jaume Cordelles i Oms. Eren les primeres Corts de Felip II i venien precedides pels incidents dels anys 1590, en temps de Felip I, en què els enfrontaments entre la Generalitat i el virrei Pere Lluís Galceran de Borja i de Castre-Pinós varen acabar amb la persecució i exili del diputat militar Joan Granollacs i Pons, amb una pràctica suspensió de la Constitució de l'Observança i amb una intervenció reial del procés d'insaculació. El nou rei va venir a Barcelona amb la intenció de millorar les relacions, però apareixen punts històricament conflictius sobre els que no es va arribar a cap acord i, finalment, les Corts es varen tancar en fals. Així, mentre que el rei va acceptar la regulació de la Inquisició -reclamada feia més d'un segle- i la concessió de galeres per defensar la costa, no va haver-hi acord per a apujar el salari als jutges de la reial audiència, ni sobre el dret del cavallers a portar armes.

## Els acords

El secretari de les corts fou Pere Franquesa i Esteve. S'acordà la creació d'un nou impost, el dret de galeres, a fi de recaptar finançament per a la construcció específica de vaixells de guerra. S'aplicava sobre diversos productes com naips, cuirs i mercaderies estipulades als capítols de concessió. Per contra va quedar en suspens la intenció de cobrar el quint, cinquena part dels ingressos dels municipis, tot i que a partir del 1611 amb el nou virrei es començarà a cobrar l'impost.
S'acordà que la Diputació armés dues galeres per defensar les costes catalanes (però aviat es va trobar que la Capitania General les utilitzava per al transport de tropes a Itàlia i van acabar quedant preses a mans dels algerians).
Es considerà l'afer de l'assassinat de l'escuder Marc-Antoni Forner, occit al castell de Salses pel prior Hernando de Toledo, lloctinent del capità general de Catalunya. Per la renúncia del seu nebot Honorat Riu i Tord a tota reclamació, les corts votaren una concessió de 800 lliures per a misses i la petició al rei d'un títol de noblesa per a Riu.
En el terreny jurídic:
* Es va acordar donar preferència als doctors i batxillers que haguessin donat classe o residit almenys sis anys a la Universitat de Lleida a l'hora d'optar per una plaça al Consell Reial i altres oficis.
* Es va posar als notaris l'obligatorietat de conèixer a les persones que fessin de testimoni i a no donar per vàlids els actes que no tinguessin la solemnitat precisa.
* S'estableix de forma clara un criteri de prelació de la legislació: - Drets locals, escrits o no - Dret territorial (Usatges, Constitucions i Capítols) - Dret Canònic - Dret Civil (entenent aquí el Dret Comú)
* A presentació d'un greuge de Joan Granollacs, perseguit el 1590 i ara perdonat, es va declarar la immunitat dels diputats en actuacions relatives a la Generalitat.
Però probablement el contingut de major importància, tot i que no es va aplicar com ja havia passat amb la Constitució de l'Observança, va ser la declaració de protecció de la legalitat vigent aprovada en Corts:
| « | Per quant les Constitucions de Catalunya, capítols i actes de Corts, no es poden fer sinó en Corts Generals, i sigui de justícia que les coses es desfacin amb la mateixa solemnitat que són fetes, per tant estatuïm i ordenem que les Constitucions de Catalunya, Capítols i Actes de Corts, no puguin ésser revocades, alterades ni suspeses, sinó en Corts Generals, i que si es fa contrari, no tingui cap força ni valor. | » |
| — Felip II |||

## Final accidentat

Acabades les Corts, Felip II va marxar sense signar les constitucions, i quan les va remetre signades, havia modificat algun capítol. En concret s'alteraven les funcions del virrei i es prohibia l'ús dels pedrenyals. Aquest gest va recordar els esdeveniments similars ocorreguts al final de les Corts de Montsó anteriors i va indignar als diputats i va engegar una agra disputa entre el jurista Antoni Olibà i el virrei, Lorenzo Suárez de Figueroa y Córdoba, Duc de Feria, qui va engarjolar als que protestaven. Finalment, el rei va destituir al virrei i va posar al seu lloc un home de consens, l'arquebisbe de Tarragona, Joan Terès i Borrull.

## Assistents

En la sessió hi atengueren les següents personalitats conegudes:

### Braç Reial

President de les Corts
* Felip II (III de Castella)
President del Braç Reial
** Pere Benet Soler, Conseller en Cap
Representants del Braç Reial
* Isabel Clara Eugènia d'Espanya, Governadora dels Països Baixos, duquessa de Brabant, Limburg i Luxemburg i comtessa de Flandes, Artois i Borgonya
* Albert VII d'Àustria, Governador dels Països Baixos
* Maria d'Espanya, emperadriu romanogermànica
* Francisco Gómez de Sandoval-Rojas y de Borja, duc de Lerma i gran d'Espanya
* Jeroni Argensola i Montrodon, governador dels comtats del Rosselló i Cerdanya
* Joan Castelló i Guardiola, advocat fiscal patrimonial del Principat de Catalunya
* Diego Covarrubias y Sanz, ministre del Consell d'Estat d'Espanya
* Gerónimo Gassol y Romero, protonotari del Consell d'Aragó
* M. Montserrat Guardiola i Terrades, regent del Consell d'Aragó
* Joan Icart i Agustí, batlle general del Principat de Catalunya
* Gabriel Llupià i Saragossa, procurador reial dels comtats del Rosselló i Cerdanya
* Josep Mur, regent de la Cancelleria del Principat de Catalunya
* Lluís de Peguera, oïdor de l'Audiència de Catalunya
* Rafael de Rovirola, canceller del Principat de Catalunya
* Joan de Sabater, regent del Consell d'Aragó

### Braç eclesiàstic

President del braç eclesiàstic
* Joan Terès i Borrull, arquebisbe de Tarragona
Diputats del braç eclesiàstic
* Miquel d'Aimeric i de Codina, abat de Sant Cugat del Vallès
* Dionís Babau i Vilafranca, canonge de Lleida
* Rafael Batlle i Maler, vicari general del bisbat d'Elna
* Joan Boscà, abat de Santa Maria d'Amer
* Andreu Capella, bisbe d'Urgell
* Francesc Caralps, abat de Sant Pere de Rodes
* Bernat de Cardona i de Queralt, abat de Sant Miquel de Cuixà
* Juli Cordelles i Oms, oïdor pel Braç Eclesiàstic de la Generalitat (germà del 79è president de la Generalitat de Catalunya, Jaume Cordelles i Oms)
* Alfons Cruïlles, abat de Vallbona
* Miquel Ferrer de Busquets, canonge de Barcelona
* Josep de Ferrús, canonge de Solsona
* Ferran Fiveller i Soldevila, oïdor pel Braç Eclesiàstic de la Generalitat de Catalunya (fill del Conseller en Cap de Barcelona, Bernat Miquel Fiveller i Miquel)
* Jaume Font, abat de Santa Maria de Lavaix
* Pere Fontanella, abat de Santa Maria de Bellpuig de les Avellanes
* Benet Fontanella i Garraver, abat de Sant Pere de Besalú
* Francesc Garraver, abat de Sant Pere de Besalú
* Adrià Maymó i Destorrent, prior de Catalunya
* Bartomeu Montagut de Vallgornera i Setantí, abat de Sant Esteve de Banyoles
* Pere Nogués, abat de Santa Maria de Santes Creus
* Francesc Olivó d'Alvèrnia i Mercer de Jorba, abat de Sant Llorenç de Munt
* Cristòfor Queralt i Icart, canonge de Tarragona
* Francesc Robuster i Sala, bisbe de Vic
* Onofre de Reart, bisbe d'Elna
* Francesc Russinyol, abat de Sant Pau del Camp i de Sant Pere de la Portella
* Lluís Sanç i Manegat, bisbe de Solsona
* Francesc de Sentjust i de Castre, abat d'Arles
* Joan Tarròs, abat de Poblet
* Pere Tomàs, canonge de Girona
* Francesc Jeroni Tord i Peguera, abat de Sant Pere de Camprodon
* Juan Valenzuela, abat de Sant Feliu de Guíxols
* Juan Valero, prior de la Cartoixa d'Escaladei

### Braç Militar

President del Braç Militar
* Diego de Aragón Folch de Cardona Olim Fernández de Córdoba, duc de Cardona i Sogorb, marquès de Comares, gran d'Espanya
Diputats del Braç Militar
* Rafael de Agullana y Sarriera Gurb, cavaller de Sant Jaume
* Alexandre Albert i Estanybó, senyor de Pontellà
* Jeroni d'Alentorn i de Botella, senyor de Seró i de la Donzell d'Urgell (fill del diputat i bandoler Onofre d'Alentorn i d'Oms, i germà del 82è president de la Generalitat de Catalunya, Onofre d'Alentorn i de Botella, i del diputat i bandoler Alexandre d'Alentorn i de Botella)
* Pau Altarriba i Trilles, senyor d'Alta-riba
* Joan Pau Amat i Sant Just, senyor de Çavall
* Miquel Joan Amat i Palau, cavaller
* Enric Amat de Palou i d'Olorde i Amat, cavaller
* Joan d'Ança i de Luna Bellera, baró de Cervelló i Bellera
* Jeroni Armengol i Cardona, senyor de Rocafort de Montagut i de Selmella
* Lleonard Aunés i Merella, cavaller
* Jordi Aymerich, noble
* Bernat Aymerich i Codina, senyor de Vallformosa i de Vallhonesta
* Francesc Jeroni Babau i Vilafranca, cavaller
* Galceran Barceló i Navés, senyor de Montgons
* Antic Barutell i Montagut, senyor de Bestracà i d'Oix
* Pere Pau Belloch i Palau, cavaller
* Jaume Belloch i Palau, cavaller
* Pere Bellver i Montrós, cavaller
* Joan de Castellbell, oïdor del Braç Militar (posteriorment empresonat a ordres del virrei)
* Joan de Vilanova Tragó (posteriorment empresonat a ordres del virrei)
* Joan Francesc Vilamala de Conangles
* Etc. etc.

### Administració catalana

* Jaume Cordelles i Oms, 79è president de la Generalitat de Catalunya
* Pere Franquesa i Esteve, secretari de les Corts i conservador general de la Corona d'Aragó
* Francesc Sescases, jutge de la cort (posteriorment empresonat a ordres del virrei)
* Felip de Sorribes, veguer de Barcelona (posteriorment empresonat a ordres del virrei)

### Nomenaments nobiliaris

Títol de comte
* de Rocabertí i de Pacs, Francesc Jofre
Privilegis de noble
* d'Amat i Desfar de Gravalosa, Miquel Joan (pare de Gispert d'Amat i Desbosc de Sant Vicenç)
* d'Amat i Desfar de Gravalosa, Francesc (oncle de Gispert d'Amat i Desbosc de Sant Vicenç)
* d'Amat Olim Descar de Gravalosa i Cordelles, Elisabet
* d'Amat Olim Ses Cases, Mariana
* Argensola i Montrodon, Jeroni
* Argensola i Montrodon, Francesc
* Argensola Copons i Espès, Onofre
* Armengol i Cardona, Jeroni
* Armengol i Cardona, Ferran
* Aunés i Tragó, Nuri Joan
* Bellver i Montroig, Joan
* Bellver i Montroig, Pere
* Biure i Montserrat, Rafael Joan
* Biure i Montserrat, Gaspar
* Boixadors i Lull, Lluís
* Calders i Gilabert, Miquel Jeroni
* Camps i Meca, Jaume
* Castellbell i Moliner, Josep
* Claramunt i Cassador, Joan
* Codina i Rossell, Pere Bernat
* Copons i Calders, Joan Francesc
* Copons i Malet, Felip
* Cordelles i Oms, Alexandre (germà del 79è president de la Generalitat Jaume Cordelles i Oms)
* Cruïlles i Terrades, Benet
* Cruïlles i Terrades, Francesc
* Cruïlles i Terrades, Joan
* Descamps i Modaguer, Lluís
* Descamps i Modaguer, Joan
* Descatllar i Cardona, Lluís
* Desclergues i Cortes, Jeroni
* Falcó i Soldevila, Miquel Baptista
* Ferran i Ses Cases, Joan Antoni
* Ferrera i Cordelles, Felip
* Ferrera i Cordelles, Miquel
* Ferrera i Cordelles, Josep
* Fluvià Torrelles i Pol, Benet Joan
* Franquesa i Esteve, Jaume Pau (germà del secretari de les Corts Pere Franquesa i Esteve)
* Grimau i Vivers, Francesc
* Guardiola i Terrades, Miquel Montserrat
* Guilla i Oluja, Alemany
* Ivorra i Olzinelles, Guillem
* Junyent i Sapila, Francesc
* Junyent i Erill, Gervasi
* Lihori i Tersà, Dionís
* Macip, Bernat
* Mahull i Cervelló, Berenguer
* Monsuar Arinyó i Albanell, Marc Antoni
* Monsuar Arinyó i Albanell, Francesc
* Montoloiu i Ros, Francesc
* Mur, Josep
* Olives i Terès, Epifani (nebot de l'arquebisbe de Tarragona Joan Terès i Borrull)
* Olivó d'Alvèrnia i Sacirera, Carles
* Olivó i Mercer de Jorba, Gaspar
* Olmera i Cruïlles Puigpardines, Joan
* Oluja i Meca, Galceran
* Pons i Cerdans, Carles
* Pons i Guilla, Guillem Raimon
* Quarteroni, Daniel
* de Queralt i d'Eroles, Lluís
* de Queralt i Erill, Joan
* Quintana, Josep
* Reguer, Francesc
* Robles y de León, Álvaro
* Roger de Llúria i Oluja, Lluís
* Roger i Vallseca, Felip
* Sabater, Joan
* Sacosta i Guilla, Gaspar
* Sagarriga i Icart, Francesc
* Saportella i Anfós, Jeroni
* Sunyer i Roger, Guillem
* Tamarit i Rifós, Miquel
* Taquí i Oms, Francesc
* Tord i Riembau, Miquel
* Torres i Vendrell, Jeroni
* Torres Aragó i Pelegrí, Bernardí
Privilegis de cavaller
* Folcràs, Joan Pau
* Fonoll, Joan Pau
* Freixa i Caltellví, Miquel
* Frígola i Albert, Antoni
* Gelpí, Pere Miquel Marc
* Gorchs, Joan Antoni
* Graell, Gaspar
* Janer, Martí Joan
* Janer, Joan Gaspar
* Jordà, Jaume
* Jordà, Onofre Cristòfor
* Lluch, Jeroni
* Maduxer, Josep
* Mitjavila, Francesc
* Molera, Gaspar
* Montalt, Francesc
* Montaner, Hug
* Montserrat i Gomar, Damià
* Moradell i Fogasot, Pau
* Morer de Toses, Joan
* Mur, Josep
* Negroto, Ambrosio
* Negroto, Girolamo
* Negroto, Giacomo
* Negroto, Giovanni
* Olives i Terès, Epifani (nebot de l'arquebisbe de Tarragona Joan Terès i Borrull)
* Olzina i Cotxa, Gabriel
* Olzina y Pedrolo, Miguel Francisco
* Oms i Biure, Miquel
* Osset i Castellví, Lluís
* Paratge i Bellfort, Segimon
* Polit, Agustí
* Pons i Almar, Jeroni
* Puiggener, Miquel
* Ramera, Francesc
* Riu i Tord, Honorat
* Rolland, Michel
* Rossell, Jeroni
* Rubí i Coll, Rafael
* Rubió, Jeroni
* Sala, Jaume (nebot del bisbe de Vic, Francesc Robuster i Sala)
* Sala i de la Martrira, Miquel
* Saporta i Munyós, Climent
* Saporta i Soldevila, Miquel
* Serra, Joan Pau
* Pere Benet Soler (Conseller en Cap)
* Taverner i Palau, Bernat
* Terreros, Miguel
* Valencià, Francesc Pere
* Vilalta, Antoni
* Vilaseca, Pere Jaume
* Vilella, Joan
Privilegis de ciutadans i burgesos honrats
* Astor, Josep Francesc (nebot del vicari general de Tarragona, Antoni Joan Astor)
* Bassols, Rafael
* Bonanat, Josep
* Brémond, Pierre Antoine
* Brossa, Joan Francesc
* Bru, Jaume
* Cadarset, Pere
* Camprodon i Camprodon, Antich
* Carbonell i Trinyach, Josep
* Llobera i Roger, Lluís
* Llobet, Onofre
* Manyalich, Jaume
* Masdemunt i Janer, Rafael
* Montalt, Pere
* Montaner i Sabater, Felip Dimes
* Montaner, Rafael
* Montserrat i Gomar, Damià
* Oliva, Rafael
* Oriol i Montlleó, Joan Baptista
* Palau, Joan Arnau
* Parrinet, Pierre Jean
* Pasqual i Alenyà Cadell, Jaume
* Paulet, Jaume Antoni
* Paulet i Mates, Joan Lluís
* Pedró, Nicolau
* Pellisser, Bernat
* Pellisser, Francesc
* Pi, Gaspar
* Piferrer, Damià
* Puig, Jaume
* Reart, André
* Reart, Jean François
* Ribes, Pere
* Riu i Ballaró, Jaume
* Riu i Canta, Rafael
* Rovira, Maximilià
* Sabater, Onofre
* Sala, Andreu
* Serragut, Antoni
* Serra Arnau, Jeroni
* Solà, Bernat
* Terrena i Maler, Gaspar
* Torres, Rafael
* Tria de Renuy, Joan
* Trinyach i Oms, Antoni
* Trinyach, Jeroni
* Trinyach, Francesc
* Tristany, Jaume
* Verdet, Joan Hug
* Vilaseca i Xammar, Galceran
Hàbits dels ordes militars
* Gerónimo Albanell Llull Girón de Rebolledo Soler
* Joan Boixadors Pachs Erill Burgès

## Referències

* ↑ Presidents, pag. 30
* ↑ Presidents, pag. 158
* ↑ El conflicte amb la monarquia hispànica, 1593-1652. Generalitat de Catalunya.
* ↑ Joan Capeille, Dictionnaire de biographies roussillonnaises (1914) (francès)
* ↑ Fernández Luzón, Antonio. La Universidad de Barcelona en el siglo XVI. pag.565.
* ↑ L'instrument notarial a l'època moderna (S. XVI i XVII)
* ↑ Armes de foc curta que es disparaven amb pedrenyera (pedra foguera).
* ↑ Antoni Vaquer Aloy. Antoni Olibè i el dret català.
* ↑ Morales Roca, F.J. Títulos nobiliarios otorgados por el Rey Don Felipe III de Austria en el solio de las Cortes de Barcelona de 1599, 1983.
* ↑ Morales Roca, Francisco J. Próceres habilitados en las Cortes del Principado de Cataluña, siglo XVII (1599-1713). Madrid: Hidalguía, 1983, p. 117.
* ↑ Boleda i Cases, R. Joan Terès i Borrull: arquebisbe i virrei. Solsona: Publicacions de la Delegació Diocesana de Mitjans de Comunicació Social, 1982.
* ↑ Declercq, Nico F. ‘’The Desclergues of la Villa Ducal de Montblanc‘’, cap.18: ‘’Jeroni Desclergue y Cortes (DC05) & Felipa de Montoya‘’ (2021). pag.193-278.(anglès)

## Bibliografia

* Història de la Generalitat de Catalunya i els seus Presidents. Barcelona: Enciclopèdia Catalana, 2003. Vol. 2. ISBN 84-412-0885-9